Northcliff-martelmoord: Verdagtes kry borg | Maroela Media
Karen Buchanan en Gary Smith
Twee mans wat daarvan verdink word van die gru-moorde op 'n broer en suster van Northcliff is Dinsdag deur die Johannesburgse landdroshof op borgtog vrygelaat.
Kenneth Schroder (53) en Paul Mundel (39) word aangekla van die moord op Gary Smith (44) en Karen Buchanan (46). Smith en Buchanan is in Maart 2008 in hul huis in Northcliff vermoor. Hulle is vasgebind, hul tande is uitgetrek en veerpyltjies is na hulle gegooi, voor hulle in die kop geskiet is. Die verdagtes was glo vriende van die slagoffers, berig The Star.
Die verdagtes word aangekla van moord, verkragting, roof met verswarende omstandighede, en die besit van 'n vuurwapen. Hulle is albei borgtog van R15 000 toegestaan.
Landdros Paul du Plessis het gesê die verdagtes is nie vlugrisikos nie. Hy het ook die geloofwaardigheid van 'n ooggetuie, 'n verdagte se eksmeisie, bevraagteken omdat dié eers vyf jaar na die voorval na vore gekom het.
Die verdagtes moet tot hul volgende hofverskyning elke dag van Maandag tot Saterdag by hul naaste polisiestasies aanmeld.